9. การควบคุมภายในและการตรวจสอบภายใน

บริษัทฯ จัดให้มีระบบการควบคุมภายในที่เพียงพอกับการดำเนินการธุรกิจและมีการติดตามประเมินผล
อย่างสม่ำเสมอ
เพื่อให้ความมั่นใจว่าระบบที่วางไว้สามารถดำเนินไปได้อย่างเหมาะสมกับสภาพแวดล้อมที่มีการ
เปลี่ยนแปลงและสอดคล้องกับระดับความเสี่ยงที่ยอมรับได้ โดยมีโครงสร้างการควบคุมภายในครบทั้ง
5 องค์ประกอบ
ตามมาตรฐาน (Committee of Sponsoring Organization of The Treadway
Commission : COSO) ทั้งนี้ ผลการประเมินการควบคุมภายใน สรุปได้ดังนี้

1. สภาพแวดล้อมการควบคุม

บริษัทฯ มีสภาพแวดล้อมการควบคุมในภาพรวมที่เพียงพอ และเหมาะสม
สอดคล้องกับนโยบายการควบคุม
ภายในของบริษัทฯ
มีการทบทวนและปรับปรุงเอกสารคำบรรยายลักษณะงานของผู้บริหารและพนักงานทุกคนให้ถูกต้องอย่างสม่ำเสมอ
มีการกำหนดดัชนีวัดผลการดำเนินงานที่สำคัญ โดยระบุไว้ในคำรับรองการปฏิบัติหน้าที่ของผู้บริหาร
ตั้งแต่ระดับผู้อำนวยการฝ่ายขึ้นไป เพื่อให้การปฏิบัติหน้าที่บรรลุผลตามเป้าหมาย
มีการวางแผนและทบทวนอัตรากำลังคนให้เหมาะสม รวมทั้งมีการปรับปรุงคู่มือการปฏิบัติงาน
ตลอดจนส่งเสริมการสร้างวัฒนธรรมองค์กร THAI Spirit
และสนับสนุนให้พนักงานเข้ารับการอบรมเพื่อพัฒนาและเพิ่มพูนความรู้ ความสามารถ
ตลอดจนคุณธรรมและจริยธรรม
ในการปฏิบัติงาน

2. การบริหารความเสี่ยง

บริษัทฯ มีการประเมินความเสี่ยงอย่างเพียงพอ มีการกำหนดวัตถุประสงค์ วิสัยทัศน์
และพันธกิจไว้ในแผน
ยุทธศาสตร์ และแผนดำเนินงานเชิงกลยุทธ์ของบริษัทฯ
โดยมีการกำหนดตัวชี้วัดความสำเร็จของแต่ละแผนฯ (Strategic Success Measure/SSM)
มีการระบุ วิเคราะห์ และประเมินความเสี่ยงทั้งจากภายใน และภายนอก ตลอดจนจัดทำดัชนี
ชี้วัดความเสี่ยงหลัก (Key Risk Indicator/KRI) เพื่อใช้เป็นเครื่องมือในการเตือนภัยล่วงหน้า
(Early Warning) สำหรับความเสี่ยงระดับองค์กรทุกรายการ
มีการบริหารความเสี่ยงระดับฝ่ายในทุกหน่วยงานของบริษัทฯ
และจัดทำรายงานการบริหารความเสี่ยงทุกไตรมาส
ตามแนวทางที่ระบุไว้ในคู่มือการบริหารความเสี่ยง โดยมีฝ่ายบริหารความเสี่ยงทำหน้าที่
ติดตามความคืบหน้าของแผนปฏิบัติการในการควบคุมความเสี่ยงอย่างต่อเนื่องและสม่ำเสมอ
โดยจัดทำรายงานความ
คืบหน้าการบริหารความเสี่ยงเสนอต่อคณะกรรมการฝ่ายบริหารงานนโยบายฯ
คณะกรรมการบริหารความเสี่ยง และ
คณะกรรมการบริษัทฯ อย่างสม่ำเสมอ

3. การควบคุมการปฏิบัติงานของฝ่ายบริหาร

บริษัทฯ มีกิจกรรมการควบคุมที่เพียงพอ
ตลอดจนสอดคล้องกับวัตถุประสงค์และผลการประเมินความเสี่ยงของบริษัทฯ มีนโยบาย
คู่มือการปฏิบัติงานและระเบียบปฏิบัติสำหรับกิจกรรมที่สำคัญเป็นลายลักษณ์อักษร ซึ่งพนักงาน
ถือปฏิบัติภายใต้การกำกับดูแลของหัวหน้างาน และผู้บังคับบัญชาตามสายงาน เช่น ระเบียบฯ
ว่าด้วยอำนาจหน้าที่ทาง
การเงิน ระเบียบฯ ว่าด้วยการบริหารงานบุคคล และระเบียบฯ ว่าด้วยการพัสดุ เป็นต้น
มีการแบ่งแยกหน้าที่การปฏิบัติงานที่สำคัญ มีการเก็บรักษาทรัพย์สินที่มีค่าไว้อย่างปลอดภัย
และมีการตรวจนับทรัพย์สินกับทะเบียนทรัพย์สินทุกปี
มีการสอบทานผลการดำเนินงานโดยฝ่ายบริหารอย่างสม่ำเสมอ
มีการปฏิบัติตามระเบียบกฎเกณฑ์ที่เป็นมาตรฐานสากลขององค์กรต่างๆ เช่น กรมการบินพลเรือน
IATA ICAO และ ISO ต่างๆ เป็นต้น นอกจากนี้ บริษัทฯ
มีการติดตามและตรวจสอบการดำเนินงานทั้งจากสำนักงานการตรวจสอบภายในของบริษัทฯ
และจากหน่วยงานภายนอกที่เกี่ยวข้อง

4. ระบบสารสนเทศและการสื่อสารข้อมูล

บริษัทฯ มีระบบสารสนเทศ และการสื่อสารที่เพียงพอต่อการปฏิบัติงาน
มีการใช้ระบบสารสนเทศสำหรับ
การบริหารและตัดสินใจของฝ่ายบริหาร มี Website ของบริษัทฯ และมีระบบ Intranet คือ
THAISphere เพื่อสื่อสาร
ข่าวสารและข้อมูลต่างๆ ภายในองค์กร หลายฝ่ายได้จัดทำ Webpage
เพื่อสื่อสารข้อมูลที่เกี่ยวข้องกับการปฏิบัติงานของฝ่ายตลอดจนมีการรับข้อมูลข่าวสารจากภายนอกองค์กร
เช่น ผลสำรวจของ IATA GAP UNFCCC หรือ Skytrax เป็นต้น บริษัทฯ
ได้สนับสนุนการพัฒนาระบบสารสนเทศต่างๆ เช่น ระบบ SAP และ Commercial Data
Warehouse ซึ่งใช้สำหรับปรับปรุงการดำเนินงาน เพื่อให้สอดคล้องกับแผนกลยุทธ์ เป็นต้น
นอกจากนี้ยังได้จัดให้มีระบบการสื่อสารทั้ง
ภายใน และภายนอกอย่างเพียงพอ เชื่อถือได้ และเป็นปัจจุบัน เช่น มีการประชุมภายในฝ่าย
มีการออกคำสั่ง ประกาศ จัดทำ Bulletin Webboard ในระบบ Intranet และ Internet
ซึ่งทำให้การปฏิบัติงานดำเนินไปได้อย่างมีประสิทธิภาพ และทันต่อสถานการณ์
รวมทั้งมีการรับฟังและพิจารณาข้อร้องเรียนจากภายในตามนโยบาย Whistle Blower Policy
และ
ข้อร้องเรียนจากภายนอก อาทิ ลูกค้า คู่ค้า หรือผู้ถือหุ้น
เพื่อนำมาปรับปรุงการบริหารจัดการภายในให้มีประสิทธิภาพมากขึ้น

5. ระบบติดตามประเมินผล

บริษัทฯ มีการติดตามประเมินผลการควบคุมภายในอย่างเพียงพอ และเหมาะสม
ผู้บริหารทุกระดับรับทราบ
และตระหนักถึงความรับผิดชอบที่มีต่อการติดตามผลการปฏิบัติงานให้เป็นไปตามแผนงาน
โดยผู้บริหารจัดให้มีการประชุมภายในฝ่าย
เพื่อติดตามผลการปฏิบัติงานให้บรรลุเป้าหมายตามดัชนีชี้วัด (KPI)
มีการจัดทำรายงานผลการปฏิบัติงานเปรียบเทียบกับเป้าหมายตามแผนงาน หรืองบประมาณ
เสนอต่อผู้บริหารเพื่อพิจารณาปรับปรุงแก้ไขให้เป็นไปตามเป้าหมายอย่างสม่ำเสมอ
มีการจัดทำการประเมินการควบคุมด้วยตนเอง (Control Self Assessment : CSA)
ตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ.
2544 ข้อ 6 ในทุกฝ่าย
สายงานและหน่วยธุรกิจ โดยได้รายงานผลการประเมินการควบคุมภายในของบริษัทฯ
ต่อคณะกรรมการตรวจเงินแผ่นดิน
คณะกรรมการบริษัทฯ และคณะกรรมการตรวจสอบ ทุกปี นอกจากนี้ ยังมีการตรวจสอบ
และประเมินผลการควบคุม
ภายในเป็นรายครั้ง โดยผู้ตรวจสอบจากสำนักงานการตรวจสอบภายในของบริษัทฯ
ตลอดจนมีผู้ตรวจสอบจากหน่วยงานภายนอก เช่น Bureau Veritas IATA Operational
Safety Audit (IOSA) กรมการบินพลเรือน และองค์กรมาตรฐานสากล (ISO) ต่างๆ เป็นต้น
ซึ่งผู้บริหารได้ให้ความสำคัญและมีการพิจารณา เพื่อปรับปรุงแก้ไขตามข้อเสนอแนะของผู้ตรวจสอบ

บริษัทฯ ให้ความสำคัญกับการปฏิบัติงานอย่างโปร่งใส ตรวจสอบได้
รวมทั้งสนับสนุนให้มีระบบการตรวจสอบ
ภายในที่ดี จึงกำหนดให้สำนักงานการตรวจสอบภายใน
มีสายการบังคับบัญชาขึ้นตรงต่อคณะกรรมการบริษัทฯ
โดยคณะกรรมการบริษัทฯ
มอบหมายให้คณะกรรมการตรวจสอบเป็นผู้กำกับดูแลเพื่อให้สำนักงานการตรวจสอบภายในสามารถปฏิบัติหน้าที่ได้อย่างเป็นอิสระและเที่ยงธรรม
มีการสอบทานประเมินผลการบริหารความเสี่ยง การควบคุม
ภายใน และการกำกับดูแลกิจการที่เพียงพอและมีประสิทธิภาพ เพื่อให้เกิดความมั่นใจว่า
การดำเนินงานของบริษัท
มีประสิทธิภาพ ประสิทธิผล มีการใช้จ่ายและลงทุนอย่างคุ้มค่าสมประโยชน์
รายงานทางการเงินของบริษัทมีความถูกต้องสมบูรณ์และเชื่อถือได้ การปฏิบัติงานของหน่วยงานต่างๆ
สอดคล้องกับนโยบาย กฎเกณฑ์ ระเบียบ และกฎหมาย
ที่เกี่ยวข้อง มีการดูแลรักษาทรัพย์สินและผลประโยชน์ของบริษัทฯ มิให้เกิดการสูญเสีย
หรือความเสียหาย ซึ่งรวมถึงความเสียหายจากการทุจริตและการประพฤติมิชอบ
ตลอดจนมีการปรับปรุงการปฏิบัติงานอย่างต่อเนื่อง
มีการติดตามและประเมินผลการลงทุนในบริษัทย่อยและการร่วมลงทุนอื่นๆ ทั้งนี้
ภาระหน้าที่ของสำนักงานการตรวจสอบภายใน
ยังรวมถึงการให้คำปรึกษาแนะนำฝ่ายบริหารในการปรับปรุงการควบคุมภายใน
ซึ่งรวมถึงระเบียบปฏิบัติ
โดยสำนักงานการตรวจสอบภายในปฏิบัติงานตรวจสอบกระบวนการทำงานของบริษัทฯ
รวมทั้งระบบเทคโนโลยีสารสนเทศตามแผนการตรวจสอบที่ได้รับอนุมัติจากคณะกรรมการตรวจสอบ
ซึ่งจัดทำขึ้นตามแนวความเสี่ยง
โดยพิจารณาจากผลกระทบและโอกาสที่อาจเกิดขึ้นที่มีผลต่อการบรรลุวัตถุประสงค์ของบริษัทฯ
ตลอดจนการตรวจสอบเฉพาะกิจตามที่
คณะกรรมการตรวจสอบเห็นชอบ โดยรายงานผลการตรวจสอบต่อผู้บริหารที่รับผิดชอบ
กรรมการผู้อำนวยการใหญ่ และคณะกรรมการตรวจสอบเป็นประจำทุกไตรมาส
ในกรณีที่พบหรือมีข้อสงสัยว่ามีรายการหรือการกระทำที่อาจก่อให้เกิดความเสียหายที่มีนัยสำคัญต่อผลการดำเนินงานของบริษัทฯ
หัวหน้าสำนักงานการตรวจสอบภายในจะรายงาน
ต่อกรรมการผู้อำนวยการใหญ่และคณะกรรมการตรวจสอบทันที

ทั้งนี้ คณะกรรมการบริษัทฯ ได้ให้ความเห็นว่า ระบบการควบคุมภายในของบริษัทฯ มีความเพียงพอ
กับการดำเนินธุรกิจของบริษัทฯ